《次韵石秀叔慈云避席自解》
宋代·陈著

幽居便合洗城氛，清隐如何及妓裙。
横浦名为交佛日，眉山老自爱朝云。
逃筵觥罚宁甘受，隔壁钗声想暗闻。
色即是空曾记否，饶君百喙亦难文。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。